รายงานการประชุมสภาองค์การบริหารส่วนตำบลวังดาล

สมัยประชุมสามัญ สมัยที่ 4 ครั้งที่ 2 ประจำปี 2563

วันอังคาร ที่ 8 ธันวาคม 2563 เวลา 10.00 น.

ณ ห้องประชุมสภาองค์การบริหารส่วนตำบลวังดาล

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ผู้เข้าประชุม ตำแหน่ง ลายมือชื่อ หมายเหตุ

1. นายสุนทร อ่อนสว่าง ประธานสภาฯ สุนทร อ่อนสว่าง

2. นายจุล มูลเชื้อ รองประธานสภาฯ จุล มูลเชื้อ

3. นายสุชาติ บัวศรี เลขานุการสภาฯ สุชาติ บัวศรี

4. นางสาวพิมพร เพียวังถา สมาชิก อบต. หมู่ที่ 1 พิมพร เพียวังถา

5. นางสาวบังอร พิมพ์อรัญ สมาชิก อบต. หมู่ที่ 1 บังอร พิมพ์อรัญ

6. นายปรีชา ยังสุข สมาชิก อบต. หมู่ที่ 3 ปรีชา ยังสุข

7. นายณัฐกานต์ สมมิตร สมาชิก อบต. หมู่ที่ 3 ณัฐกานต์ สมมิตร

8. นายสุวรรณ์ ธนะสุทธิพันธ์ สมาชิก อบต. หมู่ที่ 4 สุวรรณ์ ธนะสุทธิพันธ์

9. นายสำเริง ย้อยดา สมาชิก อบต. หมู่ที่ 4 สำเริง ย้อยดา

10. นายดำเนิน ถึกไทย สมาชิก อบต. หมู่ที่ 5 ดำเนิน ถึกไทย

11. นายคำพันธ์ สีพานวงษ์ สมาชิก อบต. หมู่ที่ 5 คำพันธ์ สีพานวงษ์

12. นางกัลยา เจริญผล สมาชิก อบต. หมู่ที่ 6 กัลยา เจริญผล

13. นางพเยาว์ สุวรรณพูล สมาชิก อบต. หมู่ที่ 7 พเยาว์ สุวรรณพูล

14. นายวิชัย พันธ์ชอบ สมาชิก อบต. หมู่ที่ 7 วิชัย พันธ์ชอบ

15. นายธนวัฒน์ คำลือ สมาชิก อบต. หมู่ที่ 8 ธนวัฒน์ คำลือ

16. นายสนอง สีทองเพีย สมาชิก อบต. หมู่ที่ 8 สนอง สีทองเพีย

17. นายฉัตรชัย พวงจำปา สมาชิก อบต. หมู่ที่ 9 ฉัตรชัย พวงจำปา

18. นางมาลี จีนทำ สมาชิก อบต. หมู่ที่ 10 มาลี จีนทำ

19. นางปาริฉัตร วรฤทธิ์ สมาชิก อบต. หมู่ที่ 12 ปาริฉัตร วรฤทธิ์

20. นายวัชรากร สีเหลือง สมาชิก อบต. หมู่ที่ 14 วัชรากร สีเหลือง

21. นายบุญลอด หนามพรม สมาชิก อบต. หมู่ที่ 16 บุญลอด หนามพรม

22. นายรังสรรค์ หนามพรม สมาชิก อบต. หมู่ที่ 16 รังสรรค์ หนามพรม

- 2 –

ผู้ลาประชุม

1. นายมนัส สมมิตร สมาชิก อบต. หมู่ที่ 2

2. นายพิชิตชัย แม่นปืน สมาชิก อบต. หมู่ที่ 2

3. นายนิยม เผ่าแสง สมาชิก อบต. หมู่ที่ 11

4. นายสุรศักดิ์ สอนโส สมาชิก อบต. หมู่ที่ 13

5. นายอดุลศักดิ์ สุวรรณศร สมาชิก อบต. หมู่ที่ 15

ผู้เข้าร่วมประชุม

1. นายไพบูลย์ ช่างฉาย นายก อบต.วังดาล ไพบูลย์ ช่างฉาย

2. นายชาญชัย อ่อนสว่าง รองนายก อบต.วังดาล ชาญชัย อ่อนสว่าง

3. นายสมชาย กองคำ เลขานุการนายก อบต.วังดาล สมชาย กองคำ

4. นางอรสา โตขำ รองปลัด อบต.วังดาล อรสา โตขำ 5. นางสาวศศิกานต์ แย้มกลิ่น นักพัฒนาชุมชน ศศิกานต์ แย้มกลิ่น

เริ่มประชุม เวลา 10.00 น.

**ระเบียบวาระที่ 1** เรื่องที่ประธานแจ้งให้ที่ประชุมทราบ

ประธานสภา - กล่าวสวัสดีสมาชิกสภาฯ ทุกท่าน และขอเปิดประชุมสภา สมัยประชุมสามัญ สมัยที่ 4 ครั้งที่ 2 ประจำปี 2563 และแจ้งระเบียบวาระที่จะประชุมวันนี้ ซึ่งมีเรื่องเสนอเพื่อทราบและเพื่อพิจารณา ดังนี้

 **เรื่องเสนอเพื่อทราบ**

 - แถลงผลการปฏิบัติงานของนายกองค์การบริหารส่วนตำบลวังดาล ตามที่ได้แถลงนโยบายไว้ต่อสภาองค์การบริหารส่วนตำบลวังดาล ประจำปีงบประมาณ 2563

 - เรื่องรับทราบผลการติดตามและประเมินผลแผนพัฒนาท้องถิ่น (พ.ศ.2561-พ.ศ.2565) ประจำปีงบประมาณ 2563

 **เรื่องเสนอเพื่อพิจารณา**

 - เรื่องพิจารณาให้ความเห็นชอบแผนพัฒนาท้องถิ่น (พ.ศ.2561-พ.ศ.2565) แก้ไขเปลี่ยนแปลงเพิ่มเติม ครั้งที่ 7

 - เรื่องพิจารณาอนุมัติโอนเงินงบประมาณรายจ่ายในงบลงทุนค่าที่ดินและสิ่งก่อสร้างที่ทำให้ลักษณะปริมาณ คุณภาพเปลี่ยนหรือโอนไปตั้งจ่ายรายการใหม่

**ระเบียบวาระที่ 2** เรื่อง รับรองรายงานการประชุมสภาองค์การบริหารส่วนตำบลวังดาล สมัยประชุมสามัญ สมัยที่ 4 ครั้งที่ 1 ประจำปี 2563 เมื่อวันอังคาร ที่ 1 ธันวาคม 2563

- 3 –

ประธานสภา - สอบถามว่าจะมีสมาชิกสภาฯ ท่านใดขอแก้ไขรายงานการประชุมในครั้งที่ผ่านมาหรือไม่ หากไม่มีก็ขอมติที่ประชุมรับรองรายงานการประชุม

**มติที่ประชุม** - ที่ประชุมมีมติรับรองรายงานการประชุมด้วยคะแนนเสียงเป็นเอกฉันท์

**ระเบียบวาระที่ 3** เรื่อง เสนอเพื่อทราบ

 **3.1 เรื่องเสนอเพื่อทราบ**

 **1. แถลงผลการปฏิบัติงานของนายกองค์การบริหารส่วนตำบลวังดาล ตามที่ได้แถลงนโยบายไว้ต่อสภาองค์การบริหารส่วนตำบลวังดาล ประจำปีงบประมาณ 2563**

ประธานสภา - ขอเชิญ นายก อบต .แถลงผลการปฏิบัติงานตามที่ได้แถลงนโยบายต่อสภาองค์การบริหารส่วนตำบลวังดาล ประจำปีงบประมาณ พ.ศ.2563

นายก อบต. - กระผมนายไพบูลย์ ช่างฉาย นายกองค์การบริหารส่วนตำบลวังดาล ขอแถลงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลวังดาล ตามพระราชบัญญัติสภาตำบล และองค์การบริหารส่วนตำบล พ.ศ.2537 และที่แก้ไขเพิ่มเติมถึงฉบับปัจจุบัน (ฉบับที่ 7) พ.ศ.2562 ซึ่งกำหนด “ให้นายกองค์การบริหารส่วนตำบลจัดทำรายงานแถลงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปีคำแถลงนโยบายของนายกองค์การบริหารส่วนตำบลและรายงานแสดงผลการปฏิบัติงานตามนโยบายให้ประกาศติดไว้โดยเปิดเผย ณ ที่ทำการองค์การบริหารส่วนตำบลด้วย”กระผมจึงขอสรุปผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลวังดาล เมื่อวันที่ 26 ธันวาคม 2556 ความละเอียดตามที่แถลงไว้แล้วนั้น เพื่อเป็นทิศทางและแนวทางในการพัฒนาตำบลวังดาลต่อไป และขอรับรองว่าจะบริหารและพัฒนาองค์การบริหารส่วนตำบลวังดาลด้วยความสุจริตและเที่ยงธรรม โดยยึดถือประโยชน์ของพี่น้องประชาชนตำบลวังดาลเป็นหลัก พร้อมนี้จึงขอสรุปผลการปฏิบัติงานตามนโยบายตามที่ได้แถลงไว้ต่อสภาองค์การบริหารส่วนตำบลวังดาล ประจำปีงบประมาณ 2563 ให้ทราบโดยทั่วกัน รายละเอียดปรากฏตามเอกสารที่แจกให้สมาชิกสภาทุกท่านแล้ว

ประธานสภา - สอบถามว่า มีท่านใดจะแสดงความคิดเห็นต่อรายงานผลการปฏิบัติงานตามที่นายกองค์การบริหารส่วนตำบลวังดาลได้รายงานต่อที่ประชุมสภาฯ หรือไม่ หากไม่มีขอมติที่ประชุมสภาฯ ด้วย

**มติที่ประชุม** - ที่ประชุมสภามีมติรับทราบ

- 4 –

 **2. เรื่องรับทราบผลการติดตามและประเมินผลแผนพัฒนาท้องถิ่น (พ.ศ.2561-พ.ศ.2565) ประจำปีงบประมาณ 2563**

ประธานสภา - ขอเชิญ นายก อบต. รายงานผลการติดตามและประเมินผลแผนพัฒนาท้องถิ่น ประจำปี พ.ศ.2563

นายก อบต. - แจ้งว่าตามที่คณะกรรมการติดตามประเมินผลแผนพัฒนาฯ ได้รายงานการติดตามประเมินผลแผนพัฒนาองค์การบริหารส่วนตำบลวังดาล ประจำปี 2563 แล้วนั้น ตนขอแจ้งรายงานการติดตามประเมินผลแผนพัฒนาองค์การบริหารส่วนตำบลวังดาล ประจำปี 2563 รายละเอียดปรากฏตามเอกสารที่แจกให้สมาชิกสภาทุกท่านแล้ว

ประธานสภา - สอบถามว่า มีท่านใดจะแสดงความคิดเห็นต่อรายงานการติดตามประเมินผลแผนพัฒนาองค์การบริหารส่วนตำบลวังดาล ประจำปี 2563 ตามที่นายกองค์การบริหารส่วนตำบลวังดาลได้รายงานต่อที่ประชุมสภาฯ หรือไม่ หากไม่มีขอมติที่ประชุมสภาฯ ด้วย

**มติที่ประชุม** - ที่ประชุมสภามีมติรับทราบ

 **3.2 เรื่อง เสนอเพื่อพิจารณา**

 **1. เรื่องพิจารณาให้ความเห็นชอบร่างแผนพัฒนาท้องถิ่น พ.ศ. 2561 - พ.ศ. 2565 (แก้ไข เปลี่ยนแปลง เพิ่มเติม ฉบับที่ 7)**

ประธานสภา - ขอเชิญเลขานุการสภา ชี้แจงรายละเอียดเกี่ยวกับร่างแผนพัฒนาท้องถิ่น พ.ศ.2561 – พ.ศ.2565 (แก้ไข เปลี่ยนแปลง เพิ่มเติม ฉบับที่ 7)

เลขานุการสภา - แจ้งว่า เนื่องจากในวันนี้เป็นการพิจารณาในระเบียบวาระ เรื่องพิจารณาให้ความเห็นชอบร่างแผนพัฒนาท้องถิ่น พ.ศ.2561 – พ.ศ.2565 (แก้ไข เปลี่ยนแปลง เพิ่มเติม ฉบับที่ 4) ซึ่งโครงการที่ขอแก้ไข เปลี่ยนแปลง เพิ่มเติม ในฉบับที่ 7 นี้ เป็นโครงการที่ประชาชนได้รับความเดือดร้อน และผู้นำหมู่บ้านได้ขอเสนอโครงการมาเพื่อเป็นการแก้ไขปัญหาความเดือดร้อนของประชาชนในตำบลวังดาล ซึ่งโครงการที่จะดำเนินการเพิ่มเติมในร่างแผนฯ ครั้งนี้ ได้มีการเสนอร่างแผนฯ ดังกล่าว ให้คณะกรรมการพัฒนา ฯ เห็นชอบแล้ว เมื่อวันพุธ ที่ 2 ธันวาคม 2563 และในการประชุมวันนี้ขอให้สมาชิกสภาฯ ทุกท่านพิจารณาร่างแผนพัฒนาท้องถิ่น พ.ศ.2561 – พ.ศ.2565 (แก้ไข เปลี่ยนแปลง เพิ่มเติม ฉบับที่ 7) โดยละเอียด ซึ่งโครงการต่างๆ ที่บรรจุอยู่ในร่าง แผนฯ นี้เป็นไปตามความต้องการของหมู่บ้าน หรือที่ประชาคมหมู่บ้านได้เสนอให้องค์การบริหารส่วนตำบลดำเนินการ

ประธานสภา - ขอเชิญนายก อบต.ชี้แจงรายละเอียดร่างแผนพัฒนาท้องถิ่น พ.ศ.2561 – พ.ศ.2565 (แก้ไข เปลี่ยนแปลง เพิ่มเติม ฉบับที่ 7) ให้ที่ประชุมสภาฯ ทราบ

- 5 –

นายก อบต. - ชี้แจงรายละเอียดร่างแผนพัฒนาท้องถิ่น พ.ศ.2561-พ.ศ.2565(แก้ไข เปลี่ยนแปลง เพิ่มเติม ฉบับที่ 7) และกล่าวว่าเนื่องจากในปัจจุบันอยู่ในช่วงการแพร่ระบาดของโรคไวรัสโคโรนา 2019 (โควิด-19) การจัดทำแผนฯ หรือแก้ไข เปลี่ยนแปลง เพิ่มเติมแผนฯ มีหนังสือสั่งการให้ไม่ต้องจัดทำประชาคมในพื้นที่ ซึ่งนักวิเคราะห์นโยบายและแผนได้ดำเนินการประสานรายละเอียดต่างๆ กับกองช่าง และผู้นำพื้นที่เรียบร้อยตามหนังสือสั่งการที่เกี่ยวข้องแล้ว รายละเอียดปรากฏตามเอกสารแนบท้ายที่จัดส่งให้สมาชิกสภาแล้ว หากสมาชิกสภาแต่ละหมู่มีข้อสงสัยหรือจะเสนอแนะโครงการเพิ่มเติมก็ให้สามารถแสดงความคิดเห็นได้

ประธานสภา - สอบถามว่าเมื่อสมาชิกสภาแต่ละหมู่บ้านได้สอบถามรายละเอียดและแสดงความคิดเห็นต่อนายก อบต. ครบทุกหมู่บ้านแล้ว มีสมาชิกท่านใดจะสอบถามอีกหรือไม่หากไม่มีขอมติที่ประชุมเห็นชอบร่างแผนพัฒนาท้องถิ่น พ.ศ.2561-พ.ศ.2565 (แก้ไข เปลี่ยนแปลง เพิ่มเติม ฉบับที่ 7)

**มติที่ประชุม** ที่ประชุมมีมติเห็นชอบร่างแผนพัฒนาท้องถิ่น พ.ศ.2561 – พ.ศ.2565 (แก้ไข เปลี่ยนแปลง เพิ่มเติม ฉบับที่ 7) ด้วยคะแนนเสียงเป็นเอกฉันท์

ประธานสภา - แจ้งว่า ในฐานะประธานสภาจะสั่งให้มีการหยุดพักการประชุมประมาณ 1 ชั่วโมง และจะมาประชุมต่อเนื่องในระเบียบวาระที่ 3.2 เรื่องเสนอพิจารณา ข้อ 2 เรื่องพิจารณาอนุมัติโอนเงินงบประมาณรายจ่ายในงบลงทุนค่าที่ดินและสิ่งก่อสร้างที่ทำให้ลักษณะปริมาณ คุณภาพเปลี่ยนหรือโอนไปตั้งจ่ายรายการใหม่

**พักการประชุมเวลา 12.00 น.**

**เริ่มประชุมเวลา 13.30 น.**

 **2. เรื่องพิจารณาอนุมัติโอนเงินงบประมาณรายจ่ายในงบลงทุนค่าที่ดินและสิ่งก่อสร้างที่ทำให้ลักษณะปริมาณ คุณภาพเปลี่ยนหรือโอนไปตั้งจ่ายรายการใหม่ ประจำปีงบประมาณ พ.ศ.2564**

ประธานสภา - ขอเชิญเลขานุการสภา ชี้แจงรายละเอียดเรื่องพิจารณาอนุมัติโอนเงินงบประมาณรายจ่ายในหมวดครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายรายการใหม่ ประจำปีงบประมาณ พ.ศ.2564

เลขานุการสภา - ตามที่สภามีมติเห็นชอบร่างแผนพัฒนาท้องถิ่น พ.ศ.2561 – พ.ศ.2565 (แก้ไข เปลี่ยนแปลง เพิ่มเติม ฉบับที่ 7) ซึ่งนักวิเคราะห์นโยบายและแผน รวมทั้งเจ้าหน้าที่ที่เกี่ยวข้องได้จัดทำเอกสารประกอบเรียบร้อย และนายก อบต.ได้ประกาศใช้แผนฯ ฉบับดังกล่าวเรียบร้อยแล้ว จึงขอชี้แจงรายละเอียดเรื่องพิจารณาอนุมัติโอนเงินงบประมาณรายจ่ายในหมวดครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายรายการใหม่ ประจำปีงบประมาณ พ.ศ.2564 ดังนี้

- 6 –

 1. ตั้งจ่ายรายการใหม่โครงการปรับปรุงระบบท่อเมนระบบประปา หมู่ที่ 13 ตำบลวังดาล งบประมาณ 44,000 บาท

 - วางระบบท่อเมนประปา จำนวน 2 ช่วง โดยวางท่อ PVC ขนาดเส้นผ่าศูนย์กลาง 3 นิ้ว ชั้นคุณภาพ 8.5 ระยะทางรวม 152 เมตร

 - จัดซื้อเครื่องสูบน้ำด้วยไฟฟ้าชนิดจมใต้น้ำ ขนาด 1.5 แรงม้า

 โดยโอนงบประมาณมาจากแผนงานการศาสนาวัฒนธรรมและนันทนาการ งานศาสนาวัฒนธรรมท้องถิ่น งบดำเนินงาน หมวดรายจ่ายค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการจัดงานประเพณีลอยกระทง ซึ่งมีงบประมาณคงเหลือก่อนโอน 120,000 บาท โอนลด 44,000 บาท เพื่อโอนงบประมาณมาตั้งจ่ายรายการใหม่ ในแผนงานเคหะและชุมชน งานไฟฟ้าถนน งบลงทุน หมวดรายจ่ายค่าก่อสร้างสิ่งสาธารณูปโภค โครงการปรับปรุงระบบท่อเมนระบบประปา หมู่ที่ 13 ตำบลวังดาล จำนวน 44,000 บาท

 2. ตั้งจ่ายรายการใหม่โครงการปรับปรุงระบบท่อเมนระบบประปา หมู่ที่ 10 ตำบลวังดาล งบประมาณ 99,900 บาท วางท่อเมนประปา จำนวน 2 ช่วง ดังนี้

 - วางท่อประปา PVC ขนาดเส้นผ่าศูนย์กลาง 3 นิ้ว ชั้นคุณภาพ 8.5 ระยะทางรวม 376 เมตร

 - วางท่อประปา PVC ขนาดเส้นผ่าศูนย์กลาง 2 นิ้ว ชั้นคุณภาพ 8.5 ระยะทางรวม 200 เมตร

 โดยโอนงบประมาณมาจากแผนงานการศาสนาวัฒนธรรมและนันทนาการ งานศาสนาวัฒนธรรมท้องถิ่น งบดำเนินงาน หมวดรายจ่ายค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการจัดงานประเพณีลอยกระทง ซึ่งมีงบประมาณคงเหลือก่อนโอน 76,000 บาท โอนลด 76,000 บาท และโอนงบประมาณมาจากแผนงานเคหะและชุมชน งานบริหารงานทั่วไปเกี่ยวกับเคหะและชุมชน งบดำเนินงาน หมวดรายจ่ายค่าใช้สอย รายจ่ายเพื่อให้ได้มาซึ่งบริการ เพื่อจ่ายเป็นค่าถ่ายเอกสาร ค่าเย็บเล่มหนังสือหรือเข้าปกหนังสือ ฯลฯ ซึ่งมีงบประมาณคงเหลือก่อนโอน 50,000 บาท โอนลด 23,900 บาท เพื่อโอนงบประมาณมาตั้งจ่ายรายการใหม่ ในแผนงานเคหะและชุมชน งานไฟฟ้าถนน งบลงทุน หมวดรายจ่ายค่าก่อสร้างสิ่งสาธารณูปโภค โครงการปรับปรุงระบบท่อเมนระบบประปา หมู่ที่ 13 ตำบลวังดาล จำนวน 23,900 บาท ทำให้มีงบประมาณทั้งสิ้น จำนวน 99,900 บาท

- 7 –

นายก อบต. - แจ้งว่า ได้รับหนังสือจาก นายวีระ อ่อนเกิด ผู้ใหญ่บ้าน หมู่ที่ 13 เรื่องขอความอนุเคราะห์ช่วยเหลือในการวางท่อประปาและซื้อซัมเมิร์สปั๊มน้ำของหมู่บ้าน เนื่องจากได้รับความเดือดร้อนเรื่องการวางท่อประปาและซัมเมิร์ส เพื่อเชื่อมต่อจากท่อเดิมที่มีอยู่แล้ว เพื่อให้ราษฎรได้มีน้ำประปาใช้อย่างทั่วถึง เพื่อแก้ไขปัญหาภัยแล้งที่จะเกิดขึ้น และได้รับการประสานจาก นางมาลี จีนทำ ส.อบต.หมู่ที่ 10 ว่ามีชาวบ้านได้รับความเดือดร้อนจากน้ำประปาที่ไม่สะอาด และมีความประสงค์จะขอใช้น้ำของ อบต.วังดาล แต่ท่อประปาส่งน้ำไปไม่ถึง และขอให้สมาชิกสภาหมู่บ้านนั้นๆ ที่เสนอโครงการดังกล่าว ได้ให้รายละเอียดเพิ่มเติมต่อที่ประชุมสภา

ประธานสภา - ชี้แจงว่า ตามที่หมู่ที่ 13 ได้รับงบประมาณจากกองทุนไฟฟ้าเพื่อติดตั้งระบบประปาภายในหมู่บ้าน งบประมาณ 300,000 บาท ซึ่งได้ดำเนินการก่อสร้างเรียบร้อยแล้ว แต่เนื่องจากงบประมาณไม่เพียงพอที่จะดำเนินการวางท่อประปาและซื้อซัมเมิร์สปั๊มน้ำสำหรับต่อท่อให้ชาวบ้านได้ใช้น้ำ ดังนั้นเพื่อเป็นการบรรเทาปัญหาความเดือดร้อนให้กับชาวบ้านที่ขาดแคลนน้ำเพื่ออุปโภคบริโภค จึงขอให้สมาชิกสภาพิจารณาอนุมัติโครงการฯ ด้วย

นางมาลี จีนทำ - ชี้แจงว่า ชาวบ้านหมู่ที่ 10 ได้รับความเดือดร้อนเรื่องน้ำอุปโภคบริโภค เนื่องจาก

ส.อบต.หมู่ที่ 10 น้ำประปาไม่สะอาด และไม่มีคุณภาพ เนื่องจากการบริหารจัดการที่ไม่ดีของหมู่บ้าน ไม่มีการใส่คลอรีนและสารส้มเพื่อทำให้น้ำใสและสะอาดขึ้น ซึ่งทางหมู่บ้านก็ไม่มีการแก้ไขให้ดีขึ้น และชาวบ้านจึงมีความประสงค์ขอใช้น้ำจากประปาบริเวณหลังที่ทำการ อบต.

นายฉัตรชัย พวงจำปา - สอบถามว่า ทำไมจึงไม่ดำเนินการแก้ไขให้ตรงกับความต้องการของหมู่บ้าน หาก

ส.อบต.หมู่ที่ 9 หมู่ที่ 10 เดือดร้อนเรื่องน้ำประปา ทำไมจึงไม่ของบประมาณเรื่องการแก้ไขน้ำประปา แต่ทำไมไปของบประมาณเรื่องถนน ซึ่งน่าจะเอางบประมาณมาดำเนินการแก้ไขเรื่องน้ำประปาให้จบทีเดียวไปก่อนโครงการอื่นเลย ซึ่งตนเห็นด้วยที่จะดำเนินโครงการดังกล่าว เนื่องจากเป็นการบรรเทาปัญหาความเดือดร้อนของชาวบ้าน แต่อยากให้ผู้นำหมู่ที่ 10 ของบประมาณโครงการที่เร่งด่วนก่อนและให้ตรงกับความต้องการและปัญหาความเดือดร้อนของชาวบ้าน และควรจะปรึกษาหารือกันภายในหมู่บ้านว่าควรจะบริหารจัดการเรื่องน้ำประปาอย่างไร

นางมาลี จีนทำ - กล่าวว่า ตนเคยคุยกับคณะกรรมการหมู่บ้านแล้ว แต่ไม่มีการแก้ไขแต่อย่างใด

ส.อบต.หมู่ที่ 10 ปัญหาเรื่องน้ำก็ยังเหมือนเดิม ตนก็อยากให้มีการเปลี่ยนคณะกรรมการบริหารจัดการประปา หากเป็นไปได้ตนอยากให้ อบต.วังดาล เป็นผู้บริหารจัดการเรื่องน้ำประปาหมู่ที่ 10 ด้วย

- 8 –

เลขานุการสภา - กล่าวว่า ในฐานะที่ตนเป็นเจ้าหน้าที่งบประมาณซึ่งจะต้องรับผิดชอบร่วมกันกับฝ่ายการเมือง ไม่อยากให้สมาชิกสภาโต้เถียงกันในเรื่องนี้ ในส่วนการบริหารจัดการประปาภายในหมู่บ้านนั้น ผู้นำแต่ละฝ่ายทั้งท้องที่และท้องถิ่นจะต้องร่วมมือกันก่อนในการแก้ไขปัญหา เนื่องจากทุกหมู่บ้านนอกจากจะได้รับงบประมาณจาก อบต. วังดาลแล้ว ยังได้รับงบประมาณสนับสนุนจากหน่วยงานอื่นทุกหมู่บ้าน อย่างเช่นหมู่ที่ 13 ก็บริหารจัดการระบบประปาหมู่บ้านด้วยการนำงบประมาณของกองทุนไฟฟ้ามาดำเนินการปรับปรุงระบบประปา แต่ในการดำเนินการของหมู่บ้านยังขาดงบประมาณในการจัดซื้อซับเมิร์สซิเบิ้ลและวางท่อประปาที่เหลือให้ครบถ้วน จึงเสนอโครงการขอรับการสนับสนุนมายัง อบต.ซึ่งก็ได้เสนอเข้าสู่ที่ประชุมสภาเพื่อพิจารณาอนุมัติในครั้งนี้ด้วย ตนเข้าใจที่ ส.อบต.ฉัตรชัย พวงจำปา ส.อบต.หมู่ที่ 9 พูดถึงเรื่องดังกล่าวว่าควรจะแก้ไขปัญหาเรื่องที่สำคัญเร่งด่วนของหมู่บ้านก่อนที่จะทำโครงการอื่นๆ และเข้าใจ ส.อบต.มาลี จีนทำ ส.อบต.หมู่ที่ 10 ที่เสนอปัญหาความเดือดร้อนในเรื่องดังกล่าวต่อสภา ตนเองจึงอยากให้สมาชิสภาทุกท่านได้พิจารณาอนุมัติด้วย ในส่วนเรื่องการบริหารจัดการระบบประปานั้นเป็นเรื่องแนวทางของผู้นำแต่ละหมู่บ้าน หากจะให้ อบต.วังดาล เข้าไปบริหารจัดการทางหมู่บ้านจะต้องมีการปรึกษากันและแก้ไขปัญหาการบริหารงานภายในให้เรียบร้อย และต้องให้เกิดความชัดเจนเรื่องระบบบัญชีของประปาแห่งนั้นๆ ก่อน อีกทั้งอาจต้องนำเสนอต่อที่ประชุมสภาเพื่อพิจารณาด้วย ยกตัวอย่างเช่น หมู่ที่ 3 ก็มีการใช้แหล่งน้ำดิบเพื่อผลิตน้ำประปาจากอ่างเก็บน้ำหนองโคลน ซึ่งก็เป็นแหล่งน้ำดิบเดียวกันกับหมู่ที่ 10 แต่ทำไมไม่มีปัญหาเรื่องการบริหารจัดการภายใน และน้ำประปา หมู่ที่ 3 ก็สะอาดและสามารถใช้อุปโภคบริโภคได้ และตอนนี้ หมู่ที่ 3 ก็มีการใช้ระบบพลังงานแสงอาทิตย์ในการผลิตน้ำประปาของหมู่บ้าน ซึ่งจะเป็นการประหยัดค่าไฟฟ้าลงอย่างมาก ทำให้เหลือเงินไปทำสาธารณประโยชน์อื่นได้อีก รวมทั้งหมู่ที่ 12 และหมู่ที่ 13 เป็นต้น ที่มีระบบการบริหารจัดการภายในที่ดี และเอาจริงเอาจังกับการลักใช้น้ำประปา ซึ่งนั่นก็ขึ้นอยู่กับแนวคิดและการบริหารจัดการของแต่ละหมู่บ้าน

นายก อบต. - กล่าวว่า ตนเข้าใจที่ นายฉัตรชัย พวงจำปา ส.อบต.หมู่ที่ 9 พูดถึงเรื่องดังกล่าวว่าควรจะแก้ไขเรื่องที่เป็นเรื่องเร่งด่วนของหมู่บ้านก่อน ซึ่งหมู่ที่ 10 ควรจะของบประมาณประจำปีงบประมาณไปดำเนินการแก้เรื่องปัญหาน้ำประปาทีเดียว ไม่ใช่ว่าเดือดร้อนเรื่องน้ำประปาแต่ไปของบประมาณก่อสร้างถนน ซึ่งที่ผ่านมาผู้นำหมู่บ้าน หมู่ที่ 10 ก็ไม่เคยนำงบประมาณที่ได้รับจากหน่วยงานอื่นหรือกองทุนไฟฟ้ามาดำเนินการแก้ไขแต่อย่างใด ซึ่งชาวบ้านหมู่ที่ 10 บ้านไร่ ได้มีการทำหนังสือด้วยตนเอง เพื่อขอใช้น้ำประปาจากบริเวณหลังที่ทำการ อบต. เนื่องจากมีท่อเมนต์อยู่ใกล้

- 9 –

 กับบ้านไร่แล้วชาวบ้านจึงมีความประสงค์ขอใช้น้ำประปาจาก อบต.วังดาล แต่ในเรื่องนี้ไม่อยากให้กล่าวโทษ นางมาลี จีนทำ ส.อบต.หมู่ที่ 10 แต่เพียงผู้เดียว เนื่องจาก นางมาลี จีนทำ ก็เป็นคนทำงานและมีเจตนาที่ดีต่อชาวบ้าน ปัญหานี้เป็นปัญหาที่ต่อเนื่องมานานแล้ว ไม่ใช่เพิ่งมาเกิดขึ้นในสมัยนี้

เลขานุการสภา - กล่าวว่า เรื่องนี้ขอให้ยุติแต่เพียงเท่านี้ก่อน ไม่อยากให้ต้องมาถกเถียงกันในที่ประชุมเรื่องนี้ในวันนี้อีก เพราะยังมีอีกหลายเรื่องที่ต้องหารือกัน ไม่อยากให้เสียเวลาของสมาชิกสภาท่านอื่นๆ

ประธานสภา - สอบถามว่า มีท่านใดสงสัยจะสอบถามอีกหรือไม่ หากไม่มีขอมติที่ประชุมอนุมัติให้ตั้งจ่ายรายการใหม่และโอนงบประมาณรายจ่ายในหมวดครุภัณฑ์ที่ดินและสิ่งก่อสร้างที่ทำให้คุณลักษณะปริมาณและคุณภาพเปลี่ยน หรือโอนไปตั้งจ่ายรายการใหม่ทั้ง 2 โครงการ

**มติที่ประชุม** ที่ประชุมมีมติอนุมัติให้ตั้งจ่ายรายการใหม่และโอนงบประมาณรายจ่ายในหมวดครุภัณฑ์ที่ดินและสิ่งก่อสร้างที่ทำให้คุณลักษณะปริมาณและคุณภาพเปลี่ยน หรือโอนไปตั้งจ่ายรายการใหม่ทั้ง 2 โครงการ ด้วยคะแนนเสียงเป็นเอกฉันท์

**3. เรื่องพิจารณาให้ความเห็นชอบการรับมอบที่ดินกรณีที่มีผู้อุทิศให้องค์การบริหารส่วนตำบลวังดาล**

ประธานสภา - ขอเชิญนายก อบต. และปลัด อบต. ชี้แจงรายละเอียดเรื่องการรับมอบที่ดินกรณีที่มีผู้อุทิศให้องค์การบริหารส่วนตำบลวังดาล ให้สมาชิกสภาทราบ

เลขานุการสภา - ชี้แจงว่า กรณีการรับมอบครุภัณฑ์ที่ดินและสิ่งก่อสร้างที่มีผู้อุทิศให้ หน่วยงานผู้รับมอบต้องพิจารณาก่อนรับมอบว่าครุภัณฑ์ที่ดินและสิ่งก่อสร้างดังกล่าว มีสภาพของทรัพย์สินคุ้มค่าต่อการใช้ประโยชน์เพื่อสาธารณะของหน่วยงานหรือไม่ การรับมอบต้องสิ้นเปลืองค่าใช้จ่ายที่เกี่ยวข้องในการบำรุงรักษาเกินกว่าสมควรหรือไม่ อีกทั้งครุภัณฑ์ที่ดินและสิ่งก่อสร้างนั้น มีภาระติดพันหรือภาระจำยอมที่ต้องถูกจำกัดการใช้

 ประโยชน์ในทรัพย์สินนั้น ตามระเบียบฯ กฎหมายอื่นๆ หรือตามนิติกรรมสัญญาที่ผู้อุทิศให้ได้ทำไว้ต่อบุคคลภายนอกก่อนที่จะอุทิศให้กับหน่วยงานหรือไม่ บางกรณีอาจจำต้องพิจารณาถึงหน้าที่และอำนาจตามกฎหมายของหน่วยงานผู้รับมอบ และข้อกำหนดเฉพาะของทรัพย์สินนั้นๆ หากเมื่อรับมอบแล้วต้องนำเข้าทะเบียนทรัพย์สินของหน่วยงานและตั้งงบประมาณเพื่อบำรุงรักษาไว้ด้วย จึงจำเป็นต้องขอมติต่อที่ประชุมสภา ว่าจะเห็นชอบให้หน่วยงานรับมอบทรัพย์สินที่มีผู้อุทิศให้หรือไม่

- 10 –

นายก อบต. - ชี้แจงว่า เนื่องจากนางทองรัก กลักย้อม อยู่บ้านเลขที่ 31 หมู่ที่ 16 ตำบลวังดาล ได้ อุทิศที่ดินให้แก่องค์การบริหารส่วนตำบลวังดาล จำนวน 1 งาน 34 ตาราวา เพื่อใช้ เป็นสถานที่ก่อสร้างศาลากลางบ้าน หมู่ที่ 16 ตำบลวังดาล ซึ่งในกรณีมีผู้อุทิศพัสดุ ให้เป็นกรรมสิทธิ์แก่องค์กรปกครองส่วนท้องถิ่นหรือให้สิทธิอันเกี่ยวกับพัสดุหรือมอบ ให้เป็นผู้ดูแลพัสดุนั้น ถ้าการกระทำดังกล่าวมีเงื่อนไขหรือมีภาระติดพัน องค์กร ปกครองส่วนท้องถิ่นจะรับเอาพัสดุหรือสิทธินั้นๆ ได้ ก็ต่อเมื่อได้รับความเห็นชอบ จากสภาท้องถิ่น จึงเสนอให้สภาองค์การบริหารส่วนตำบลวังดาล เพื่อพิจารณาต่อไป

ประธานสภา - สอบถามว่า มีท่านใดสงสัยจะสอบถามหรือไม่ หากไม่มีขอมติที่ประชุมเห็นชอบรับ มอบที่ดินกรณีมีผู้อุทิศให้องค์การบริหารส่วนตำบลวังดาล

**มติที่ประชุม** ที่ประชุมมติเห็นชอบให้รับมอบที่ดินกรณีมีผู้อุทิศให้องค์การบริหารส่วนตำบลวังดาล ด้วยคะแนนเสียงเป็นเอกฉันท์

**ระเบียบวาระที่ 4** เรื่องอื่น ๆ

ประธานสภา - สอบถามว่า มีท่านใดจะเสนอเรื่องอื่นๆ ต่อที่ประชุมสภาฯ หรือไม่

นายก อบต. - กล่าวขอแสดงความเสียใจต่อครอบครัว นายนิพนธ์ อุตทองคำ ส.อบต.หมู่ที่ 9 ที่ได้เสียชีวิต และแจ้งว่า ได้รับแจ้งจาก นายจุล มูลเชื้อ รองประธานสภา แจ้งว่ามีผู้ลักลอบนำน้ำเสียมาทิ้งในบ่อลูกรัง หมู่ที่ 11 บริเวณหลังตำรวจทางหลวงกบินทร์บุรี

นายจุล มูลเชื้อ - กล่าวว่า ตนได้รับแจ้งจากชาวบ้านว่ามีรถบรรทุกนำน้ำเสียมาทิ้งในบ่อลูกรัง หมู่ที่

รองประธานสภา 11 บริเวณหลังตำรวจทางหลวงกบินทร์บุรี แต่ไม่ทราบว่าเป็นของผู้ใด ซึ่งตนได้เข้าไปดูและถ่ายรูปมาแล้ว ซึ่งน้ำในบ่อมีสีดำและมีกลิ่นสารเคมีที่รุนแรงมาก จึงอยากให้นายก อบต.และเจ้าหน้าที่ที่เกี่ยวข้องเข้าไปดำเนินการตรวจสอบด้วย

นายก อบต. - กล่าวว่า หลังเลิกประชุมในวันนี้ตนและเจ้าหน้าที่ที่เกี่ยวข้องจะเข้าไปตรวจสอบโดยเร่งด่วน และขอแจ้งเรื่องถนนสายเจ้าอลังการ ให้แจ้งชาวบ้านที่อยู่ติดถนนดำเนินการตัดต้นไม้ริมทางออกด้วย เพราะจะมีการก่อสร้างถนนลาดยางผ่านเส้นดังกล่าว

นายสุวรรณ์ ธนะสุทธิพันธ์ – สอบถามเรื่องเงินกระตุ้นเศรษฐกิจชุมชน ว่าจะให้ดำเนินการอย่างไร

ส.อบต.หมู่ที่ 4

นายก อบต. - แจ้งว่า สตง.จะเข้าตรวจในวันจันทร์ ที่ 14 ธันวาคม 2563 ตนจะสอบถามว่าจะให้ดำเนินการอย่างไรต่อไป รวมทั้งหมู่อื่นๆ ที่ยังค้างเป็นลูกหนี้อยู่ด้วย

นายบุญลอด หนามพรม - สอบถามว่า หมู่ที่ 16 ได้มีการนำส่งเงินโครงการกระตุ้นเศรษฐกิจชุมชนเรียบร้อย

ส.อบต.หมู่ที่ 16 แล้ว สามารถดำเนินการกู้คืนเลยได้หรือไม่

- 11 –

เลขานุการสภา - แจ้งว่า หากมีการนำส่งเงินโครงการกระตุ้นเศรษฐกิจชุมชนเรียบร้อยสามารถดำเนินการกู้กลับคืนได้ ซึ่งจะต้องมีการจัดประชุมประชาคมหมู่บ้านเพื่อจัดตั้งกลุ่มอาชีพภายในหมู่บ้านให้เรียบร้อย และให้ประสานกับนักพัฒนาชุมชนเพื่อขอเอกสารในการกู้เงินโครงการกระตุ้นเศรษฐกิจ

นายก อบต. - แจ้งเรื่องจัดกิจกรรมวันเด็กแห่งชาติ ประจำปี พ.ศ.2564 ซึ่งตรงกับวันเสาร์ ที่ 9 มกราคม 2564 นั้น อบต.วังดาล ของดการจัดงานวันเด็กแห่งชาติ เนื่องจากการแพร่ระบาดของโรคไวรัสโคโรนา 2019 (โควิด-19) ซึ่งมีผู้ติดเชื้อระบาดเพิ่มขึ้นมาอีก และขอเชิญร่วมทำบุญตักบาตรที่ทำการ อบต.วังดาล ในวันพุธ ที่ 23 ธันวาคม 2563 เพื่อความเป็นสิริมงคลแก่พวกเราทุกท่าน และทอดผ้าป่าโรงเรียนบ้านหนองจิก ในวันอาทิตย์ ที่ 27 ธันวาคม 2563 ในส่วนเรื่องการหยุดปฏิบัติหน้าที่ของนายก อบต.และสมาชิก อบต.นั้น ก็ยังไม่แน่ชัดว่าจะเป็นสิ้นปีนี้หรือไม่ อาจจะเป็นกลางปีหน้าหรืออาจจะอีกนาน เนื่องจากอาจมีการเลือกสภาร่างรัฐธรรมนูญ (สสร.) ก่อนก็เป็นได้

เลขานุการสภา - กล่าวว่า ในเรื่องระยะเวลาการหยุดปฏิบัติหน้าที่ของฝ่ายการเมืองนั้น คาดว่าคงจะอีกนานพอสมควร เพราะต้องรอความชัดเจนก่อนอย่าเพิ่งเชื่อข่าวลือทางสื่อสังคมออนไลน์มากนัก เพราะคณะรัฐมนตรีต้องมีมติและส่งเรื่องให้คณะกรรมการการเลือกตั้งเป็นผู้กำหนดวัน ขอให้พวกเราติดตามข้อมูลจากหน่วยงานเหล่านี้ ถ้ามีข่าวคราวความชัดเจนในเรื่องการเลือกตั้งท้องถิ่นที่เกี่ยวข้องกับพวกเรา จะนำแจ้งต่อพวกเราทันที

ประธานสภา - สอบถามว่ามีสมาชิกสภาฯ ท่านใดจะสอบถามเรื่องอื่นอีกหรือไม่ หากไม่มี ขอขอบคุณสมาชิกสภาฯ คณะผู้บริหาร และเจ้าหน้าที่ผู้เข้าร่วมประชุมทุกท่าน และขอปิดประชุม

เลิกประชุม เวลา 15.00 น.

 (ลงชื่อ) สุชาติ บัวศรี ผู้บันทึกรายงานการประชุม

 (นายสุชาติ บัวศรี)

 เลขานุการสภาองค์การบริหารส่วนตำบลวังดาล

 (ลงชื่อ) สุนทร อ่อนสว่าง ผู้ตรวจรายงานการประชุม

 (นายสุนทร อ่อนสว่าง)

 ประธานสภาองค์การบริหารส่วนตำบลวังดาล

 คณะกรรมการตรวจรายงานการประชุม ได้ตรวจสอบรายงานการประชุมสภาองค์การบริหารส่วนตำบล วังดาล สมัยประชุมสามัญ สมัยที่ 4 ครั้งที่ 2 ประจำปี 2563 เมื่อวันพุธ ที่ 9 ธันวาคม 2563 เวลา 10.00 น. แล้ว

(ลงชื่อ) บังอร พิมพ์อรัญ

(นางสาวบังอร พิมพ์อรัญ)

ประธานกรรมการฯ

 (ลงชื่อ) ณัฐกานต์ สมมิตร (ลงชื่อ) ฉัตรชัย พวงจำปา

 (นายณัฐกานต์ สมมิตร) (นายฉัตรชัย พวงจำปา)

 กรรมการฯ กรรมการฯ